recursal/SuperWikiNEXT-32B huggingface dataset:
வடிநிலம். புள்ளிக் கோடு நீரேந்து பிரதேசத்திலிருந்து நீர் வடியும் பாதையை, நீரேந்து பகுதிகளுக்கு இடையிலான பிரி கோட்டைக் குறிக்கின்றது.
**வடிநிலம்** (Drainage basin) என்பது, மழை அல்லது உருகும் பனி போன்றவற்றை ஏந்தி, ஆறு, ஏரி, கடல், ஈரநிலங்கள் போன்ற நீர்த்தேக்கங்களுள் வடிந்தோடச் செய்வதற்கான நிலப்பகுதி ஆகும். வடிநிலம் என்பது, நீரைக் காவிச்சென்று மேற்படி நீர்த்தேக்கங்களுக்குள் செலுத்தும் சிற்றாறுகள், ஆறுகள் போன்றவற்றையும், இத்தகைய நீர் வழிகளுக்குள் நீரை வடியவிடும் நிலப் பகுதிகளையும் ஒருங்கே குறிக்கிறது. *நீரேந்து பகுதி* என்பதுவும் இதே கருத்துருவை விளக்கும் சொல்லே.

நீர் நிலை ஒன்றுக்கான நீர் வடிந்துவந்து சேரக்கூடியவகையில் மழைவீழ்ச்சி மற்றும் பனிப்பொழிவைப் பெறும் பிரதேசம் அதன் **நீரேந்து பிரதேசம்** எனப்படும். வழமையாக நீரேந்து பிரதேசத்தின் வெளிச்செல்லும் பாதை ஆறு, ஏரி, ஓடை, கடல், பெருங்கடல் மற்றும் ஈர நிலம் போன்றவையாகக் காணப்படும். மூடப்பட்ட நீரேந்து பிரதேசங்களில், ஒன்றுசேரும் நீர் நீரேந்து பிரதேசத்தினுள்ளேயே ஒரு தனிவடிச்சலாக காணப்படும். இது நிலையான ஏரியாக அல்லது உலர் ஏரியாகவோ அல்லது தேங்கி நிலங்கீழ் நீராக வடியும்.

உலகின் முதன்மையான நீரேந்து பிரதேசங்கள்
--------------------------------------

### வரைபடம்

Major continental divides, showing drainage into the major oceans and seas of the world.Major continental divides, showing drainage into the major oceans and seas of the world.
உலகின் முதன்மையான கடல்கள், பெருங்கடல்களின் நீரேந்து பிரதேசங்கள். சாம்பல் நிறப் பகுதிகள் மூடப்பட்ட நீரேந்து பிரதேசங்கள் ஆகும். இவை பெருங்கடல்களில் சென்று கலப்பதில்லை

மேற்கோள்கள்
-----------

1. ↑  "Hydrologic Unit Geography". Virginia Department of Conservation & Recreation. 21 November 2010 அன்று பார்க்கப்பட்டது.
**திலீப்** (இறப்பு: மே 25, 2012) இந்திய நடிகர், தமிழ் மற்றும் மலையாளத் திரைப்படங்களில் நடித்து வந்தார். 1980-களில் உச்சத்தில் இருந்த இவர், கமல்ஹாசனுடன் இணைந்து நடித்த வறுமையின் நிறம் சிகப்பு மற்றும் தூங்காதே தம்பி தூங்காதே முதலியவை மிகவும் பிரபலமானவையாகும். 1990-களில் ரஜினிகாந்தின் இயக்கத்தில் வெளிவந்த வள்ளி திரைப்படத்திலும் இவர் நடித்திருந்தார். இவர் மலையாளத்தில் நடித்த *ஞான் ஏகனன்னு* மிகப்பெரிய வெற்றி பெற்றது, அத்திரைப்படத்தின் பாடல்கள் இன்று வரையிலும்  கேரளாவில் பிரபலமாக உள்ளது. பெரும்பலான திரைப்படங்களில் இவர் கதையின் நாயகனுக்கு நண்பன் கதாப்பாத்திரத்தில் நடித்திருந்தார். சமீப காலமாக திரைப்படங்களில் நடிக்காமலிருந்தார்.

குறிப்பிடத்தக்கத் திரைப்படங்கள்
-------------------------------

|  |  |  |
| --- | --- | --- |
| **ஆண்டு** | **திரைப்படம்** | **குறிப்புகள்** |
| 1980 | *வறுமையின் நிறம் சிகப்பு* |  |
| 1982 | *ஞான் ஏகனன்னு* | மலையாளம் |
| 1983 | *தூங்காதே தம்பி தூங்காதே* |  |
| 1988 | *சொல்ல துடிக்குது மனசு* |  |
|  | *சம்சாரம் அது மின்சாரம்* |  |
|  | *பெண்மணி அவள் கண்மணி* |  |
|  | *மாப்பிள்ளை* |  |

மரணம்
-----

2012-ம் ஆண்டு மே மாதம், 25-ம் திகதி மாரடைப்பு காரணமாக மைசூரில் உள்ள மருத்துவமனையில் உயிரிழந்தார்.

குறிப்புகள்
-----------

1. 1 2  "நடிகர் திலீப் மாரடைப்பால் மரணம்". *நக்கீரன்*. 25, மே 2012.. பார்த்த நாள்: மே 25, 2012. 
[*தொடர்பிழந்த இணைப்பு*]

வெளி இணைப்புகள்
---------------

* ஐ.எம்.டி.பி இணையத்தளத்தில் திலீப்
* முன்னணி நடிகர் திலீப் மரணம் பரணிடப்பட்டது 2012-05-26 at the வந்தவழி இயந்திரம்
* நடிகர் திலீப் மாரடைப்பால் மரணம் பரணிடப்பட்டது 2012-05-28 at the வந்தவழி இயந்திரம்
**திலானி அசோகமாலா ஏக்கநாயக்க** (*Dilhani Ashokamala Ekanayake*, (சிங்களம்: දිල්හානි ඒකනායක; பிறப்பு;மார்ச் 4, 1970) இலங்கையைச் சேர்ந்த விருதுபெற்ற திரைப்பட நடிகையும் தொலைக்காட்சி நாடக நடிகையும் ஆவார். பாலிவுட் படங்களின் கடுமையான போட்டி மற்றும் தொலைக்காட்சி நிகழ்ச்சிகளின் எழுச்சி ஆகியவற்றால் சிங்களத் திரைப்படத்துறை கடுமையான சரிவைச் சந்தித்த போதும், சிங்களத் திரையுலகில் தனக்கென ஓரிடத்தைத் தக்கவைத்த நடிகைகளுள் ஏகநாயக ஒருவராவார். இவர் இலங்கையின் ஸ்ரீதேவி என அறியப்படுகிறார்.

குடும்பம்
---------

ஏக்கநாயக்க இலங்கையின் கொழும்பிலுள்ள *புனித கிளாரே* பெண்கள் பள்ளியில் படித்தார். இவர் பாடகர் ஜெ. ஏ. மில்டன் என்பவரின் மகனான நடிகர் பிரியங்கரா பெரேரா என்பவரை திருமணம் செய்துகொண்டார். இவருடைய மகன் தில்மின் பெரேரா ஆவார்.

தொலைக்காட்சி நடிப்பு
--------------------

திரைப்படங்களில் நடித்துக்கொண்டிருக்கும் பொழுதே இவர் தொலைக்காட்சி நாடகங்களிலும் தனது நடிப்பை வெளிப்படுத்தி தொலைக்காட்சி நட்சத்திரமாகவும் விளங்கினார். மாயா ரங்கா, சுவர்ன கிங்கிணி, மீதுமா ஆகிய தொலைக்காட்சி நாடகங்களில் தனித்துவமான இவரது நடிப்பு அனைவராலும் பேசப்பட்டது. இலங்கையின் திரை நட்சத்திர விழாவான *ரிடீ ரேயாக்* என்ற விழாவில் இவர் முக்கிய கதாபாத்திரமேற்று நடித்தார். இந்நிகழ்ச்சி இலங்கையில் ஆண்டுக்கொருமுறை நிகழும் புகழ்பெற்ற நிகழ்ச்சியாகும். ரன்வீரு ரியல் ஸ்டார், மெகாஸ்டார், ஆகிய நிகழ்ச்சிகளில் நடுவராக இருந்தார். தற்பொழுது *தவாலா தூவீலி*, *தேவியா சுகாலா* ஆகிய தொலைக்காட்சி நாடகங்களில் நடித்து வருகிறார். இவர் லக்ஸ் சோப்பின் விளம்பரத் தூதுவர் ஆவார்.

திரைப்படத்துறை
--------------

1989இல் திரைப்படத்துறையில் நுழைந்த ஏக்கநாயக்க நடித்த முதல் படம் யாஸ்பாலித நாணயக்காரா என்பவரின் இயக்கத்தில் வெளிவந்த தெதுன்ன சாமநாளியக் என்ற படமாகும். 2005 இல் இலங்கையில் நடைபெற்ற சரசவ்விய திரைப்பட விழாவில் , சரசவ்விய விருதுக்கான சிறந்த நடிகை விருது பெற்றார். மேலும் *மேக வாம் அதா, சுலங்கா, மே மேக சந்தை, சூடு காலு சாகா ஆளு, பேம் கேக்குல, மாயா ரங்கா* (தொலைக்காட்சி நாடகம்), சமீபத்திய தொலைக்காட்சி நிகழ்ச்சியான *தாவாலா தூவாலி* ஆகியவற்றில் ஏக்கநாயக்க தனது சிறப்பான நடிப்பை வெளிப்படுத்தியுள்ளார். தொடக்கத்தில் வணிக ரீதியான படங்களில் நடித்தார். இவருடைய நடனமாடும் திறமையும், புன்னகையும் ரசிகர்களைக் கவர்ந்தது. இவர் இலங்கையின் ஸ்ரீதேவி என அறியப்படுகிறார். *அசோக* *ஹந்தகமா* என்பவரின் *மீ மக சண்டை* என்ற படத்தில் இவர் தமிழ்ப் பெண் கதாப்பாத்திரமேற்று மாறுபட்ட வேடத்தில் தன் நடிப்பை வெளிப்படுத்தினார் .

மேற்கோள்
--------

1. ↑  "Dilhani Ekanayake Biography". imdb.com. 23 சனவரி 2019 அன்று பார்க்கப்பட்டது.
2. 1 2 3 4 5 6  "Dilhani Ashokamala Ekanayake Biography". 23 சனவரி 2019 அன்று பார்க்கப்பட்டது.
3. ↑  "Dilhani Ekanayaka's son and family". Lankahelp.com. 8 மே 2015 அன்று மூலம் பரணிடப்பட்டது. 23 May 2015 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் திலானி ஏக்கநாயக்க
* Official Website - National Film Corporation of Sri Lanka
கிறிஸ்லாம் சமயத்தைப் பின்பற்றும் யோருபா மக்கள் அதிகம் வாழும் நைஜீரியாவின் தென்மேற்கில் உள்ள யோருபாலாந்து
நைஜீரியா மற்றும் பெனின் நாடுகளில் கிறிஸ்லாம் சமயத்தை பின்பற்றும் யோருபா மக்கள் அதிகம் வாழும் யோருபாலாந்து பிரதேசம் (மஞ்சள் நிறத்தில்)
**கிறிஸ்லாம்** (**Chrislam**) நைஜீரியா நாட்டின் தென்மேற்கில் வாழும் யோருபா மக்கள் கடைபிடிக்கும் ஆபிரகாமிய சமயமாகும். கிறிஸ்லாம் சமயமானது கிறித்தவம் மற்றும் இசுலாம் ஆகியவற்றின் நற்கூறுகளை இணைத்து புதிய சமயமாக 1970-ஆம் ஆண்டு முதல் நைஜீரியா நாட்டின் லாகோஸ் நகரத்தில் துவக்கப்பட்டது. இந்த புதிய சமயத்தை பெரும்பாலான யோருபா மக்கள் கடைபிடிக்கின்றனர்.இசுலாம் மற்றும் கிறித்தவம் ஒன்றிற்கு ஒன்று எதிராக இரண்டு தனித்தனி மற்றும் பிரத்தியேக மதங்களாக செயல்படுவதால், இரு மதங்களுக்கிடையில் உள்ள பொதுவான தன்மைகளைத் தேடி, இரண்டு சமயங்களையும் உள்ளடக்கிய பொதுவான ஒன்றியத்தை கிறிஸ்லாம் சமயம் ஊக்குவிக்கிறது.  நைஜீரியா நாட்டின் வடக்கில் இசுலாமியர்களும், தெற்கில் கிறித்தவர்களும் பெரும்பான்மையினத்தவராக இருப்பினும், கிறிஸ்லாம் சமயத்தைப் பின்பற்றும் யோருபா மக்கள் நைஜீரியாவின் தென்மேற்கில் யோருபாலாந்து பகுதியில் அதிகம் வாழ்கின்றனர்.

கிறிஸ்லாம் இயக்கத்தின் அடிப்படை மெய்யியல்
-----------------------------------------

* இயேசுவின் கடவுள் ஒருவரே
* முகம்மது நபியின் கடவுள் ஒருவரே
* மனிதநேயம் ஒன்றே

இதனையும் காண்க
--------------

* யோருபா மக்கள்

மேற்கோள்கள்
-----------

1. 1 2  Janson, Marloes (November 2016). "Unity Through Diversity: A Case Study of Chrislam in Lagos". *Africa: Journal of the International African Institute* **86** (4): 646–672. doi:10.1017/S0001972016000607. .
**பிசிபேலே பாத் (Bisi bele bhath)** அல்லது **உலியண்ணா** என்பது இந்தியாவின் கர்நாடக மாநிலத்தில் தோன்றிய ஒரு காரமான, அரிசி சார்ந்த உணவாகும். தமிழ் மொழியில் 'சூடான சாம்பார் சாதம்' என்ற பொருளில் வரும் *பிசி பேலே பாத்* ஒரு ஆரோக்கியமான உணவு ஆகும். இது மைசூர் அரண்மனையில் தோன்றியதாகக் கூறப்படுகிறது. மேலும், இது வேலூர் கோட்டை மற்றும் அங்கிருந்து இந்தியாவின் தென் மாநிலங்களில் பரவியதாக கருதப்படுகிறது.

தயாரிப்பு
---------

 சூடான *பிசிபேலா பாத்* ரைத்தா மற்றும் அப்பளத்துடன் பரிமாறப்படுகிறது.
இந்த உணவின் பாரம்பரிய தயாரிப்பு மிகவும் விரிவானது. இந்த உணவை தயாரிப்பதற்கு, காரமான மசாலா கலவை, துவரம் பருப்பு (ஒரு வகை பயறு), அரிசி, நெய் மற்றும் காய்கறிகள் பயன்படுத்தப்படுகிறது.  ஜாதிக்காய், பெருங்காயம், கறிவேப்பிலை மற்றும் புளி கூழ் போன்ற மசாலாப் பொருட்கள் இதன் தனித்துவமான மணம் மற்றும் சுவைக்கு பங்களிக்கின்றன. இந்த உணவு தயாரிப்பின் செய்முறையில் அதிக வேறுபாடுகள் காணப்படுகிறது. மேலும், சில செய்முறைகளில் இந்த உணவை தயாரிக்க முப்பது பொருட்கள் வரை பயன்படுத்தப்படுகின்றன. 

இது சூடாக பரிமாறப்படுகிறது. இதன் துணை உணவாக, சட்னி, பூந்தி (இனிப்பு), சாலட், அப்பளம் அல்லது உருளைக்கிழங்கு வறுவல்களுடன் பரிமாறப்படுகிறது. இந்த உணவு பொதுவாக உடுப்பி உணவு வகைகளுக்கு சேவை செய்யும் உணவகங்களில் காணப்படுகிறது. இதற்கு பயன்படுத்தப்படும் மசாலா கலவையை சில உணவு நிறுவனங்கள் தயாரித்து வழங்குகிறது.

சொற்பிறப்பியல்
--------------

*பிசி பேலே பாத்* என்ற பெயர் ஒரு கன்னடச் சொற்றொடர் ஆகும். இதன் பொருள், தமிழில் "சூடான சாம்பார் சாதம்" எனப்பொருள்படும். கன்னடத்தில், *பிசி* என்றால் 'சூடான' என்றும் , *பேல்* என்றால் பயறு என்றும், பாத் என்றால் அரிசியால் செய்யப்பட்ட ஒரு உணவு என்றும் பொருள்படுகிறது.

குறிப்புகள்
-----------

1. ↑  "Rice Bowl: Vegetarian Rice Recipes from India and the World".
2. ↑  Cohen, Margot (October 26, 2007). "The Dish: Bisi Bele Bath". *The Wall Street Journal*. January 19, 2017 அன்று பார்க்கப்பட்டது. (subscription required)

வெளி இணைப்புகள்
---------------
**ஆசிரியர் தலையங்கம்** அல்லது **ஆசிரியவுரை** (*editorial*) என்பது ஒரு நாளிதழ், இதழ் அல்லது எழுதப்பட்ட ஆவணம் ஒன்றின் மூத்த ஆசிரியர் அல்லது வெளியீட்டாளரால் எழுதப்பட்ட கட்டுரையாகும். இது பெரும்பாலும் கையொப்பமிடப்படுவதில்லை. *த நியூயார்க் டைம்ஸ்*, *தி பாசுடன் குளோப்* போன்ற அமெரிக்க செய்தித்தாள்கள் பெரும்பாலும் தலையங்கங்களை "கருத்து" என்ற தலைப்பின் கீழ் வகைப்படுத்துகின்றன. விளக்கப்படத் தலையங்கங்கள் கேலி ஓவியங்களின் வடிவத்தில் எழுதப்படுகின்றன.

பொதுவாக, ஒரு நாளிதழின் ஆசிரியர் குழு, வாசகர்கள் எந்தப் பிரச்சினைகளை முக்கியமானதாகக் கருதுகிறார்கள் என்பதை மதிப்பிட்டு, செய்தித்தாளின் கருத்தை எழுதுகிறார்கள்.

தலையங்கங்கள் பொதுவாக ஆசிரியர் தலையங்கப் பக்கம் என அழைக்கப்படும் ஒரு தனிப்பட்ட பக்கத்தில் வெளியிடப்படுகின்றன, இப்பக்கம் பெரும்பாலும் பொதுமக்களிடம் இருந்து ஆசிரியருக்கான கடிதங்களையும் கொண்டுள்ளது. ஒரு செய்தித்தாள் முதல் பக்கத்தில் தனது ஆசிரியத் தலையங்கத்தை வெளியிடத் தேர்வு செய்யலாம்.

பெரும்பாலான நாளிதழ்கள் தலைமை எழுத்தாளரின் பெயர் இல்லாமல் தலையங்கத்தை வெளியிடுகின்றன. *தி கார்டியன்* பத்திரிகையின் ஆசிரியர் டொம் கிளார்க், இது வாசகர்கள் ஆசிரியரை விடப் பிரச்சினையை விவாதிப்பதை உறுதி செய்கிறது என்று கூறுகிறார். அதேவேளையில், ஒரு ஆசிரியத் தலையங்கம் ஒரு செய்தித்தாளினதும் அதன் தலைமையினதும், ஆசிரியரினதும் நிலையைப் பிரதிபலிக்கிறது. ஆசிரியர் பெரும்பாலும் தலையங்கத்தை தாங்களே எழுதமாட்டார்கள், அவர்கள் மேற்பார்வை செய்து அதன் பொறுப்பைத் தக்க வைத்துக் கொள்கிறார்கள்.

மேற்கோள்கள்
-----------

விக்கிமீடியா பொதுவகத்தில்,  
 ***ஆசிரியத் தலையங்கம்***   
என்பதின் ஊடகங்கள் உள்ளன. 


1. ↑  Staff (23 May 2012). "Opinion". *த நியூயார்க் டைம்ஸ்*. .
2. ↑  Staff (23 May 2012). "Opinion". *The Boston Globe*. .
3. ↑  Staff (2012). "AAEC The Association of American Editorial Cartoonists". The Association of American Editorial Cartoonists. 23 May 2012 அன்று பார்க்கப்பட்டது.
4. ↑  Passante, Christopher K. (2007). *The Complete Idiot's Guide to Journalism – Editorials*. Penguin. பக். 28. பன்னாட்டுத் தரப்புத்தக எண்:978-1-59257-670-8.. பார்த்த நாள்: 21 February 2010.
5. ↑  Christie Silk (15 June 2009). "Front Page Editorials: a Stylist Change for the Future?". *Editors' Weblog*. World Editors' Forum. 1 July 2011 அன்று பார்க்கப்பட்டது.
6. ↑  Clark, Tom (10 January 2011). "Why do editorials remain anonymous?". *தி கார்டியன்*. .
7. ↑  Crean, Mike (2011). *First with the news: an illustrated history*. Auckland: Random House. பக். 97. பன்னாட்டுத் தரப்புத்தக எண்:978-1-86979-562-7. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* France
* BnF data
* Israel
* United States
* யப்பான்

 |
| மற்றவை | 
* NARA

 |
**ஜனசக்தி (சிங்களத்தில் ஜனசவிய)** திட்டமானது இலங்கையின் அடிமட்டமக்களின் சமூக நிலையை மேம்படுத்தும் நோக்கம் உள்ளடங்கலான சமூக நல நோக்கங்களுடன் ஆரம்பிக்கப்பட்ட ஓர் வளர்ச்சித் திட்டமாகும்.

1991-ஆம் ஆண்டின் 31-ஆம் இலக்க நிதிச்சட்டத்தின் 25-ஆவது பிரிவின் கீழ் திறைசேரியினால் ஆரம்பிக்கப்பட்ட நிதி ஏற்பாடுகளின் பிரகாரம் இத்திட்டம் தொடக்கப்பட்டது.

  

இத்திட்டம் பின்வரும் நோக்கங்களைக் கொண்டது.

* மனித வளத்தை உயர் அளவில் பயன்படுத்துவது
* சமூக பொருளாதாரத்தை மேம்படுத்துவது
* வறியர் வாழ்க்கையை வளப்படுத்துவது.

இத்திட்டத்தின் செயற்பாடுகள் மாவட்ட ரீதியில் செயற்படுத்தப்பட்டபோதும் பலநோக்குக் கூட்டுறவுச் சங்கங்களே இதிற் கணிசமான பங்களிப்பை நல்கின.

இத்திட்டத்தின் மூலம் சமூகத்தின் வறுமைக்கோட்டுக்கு கீழுள்ள மக்கள் தேர்ந்தெடுக்கப்பட்டு அவர்களின் வாழ்க்கைத்தரத்தை மேம்படுத்துவதற்காக ரூபா 1000 பெறுமதியான உணவுப்பொருட்பங்கீடும் அவர்கள் எதிர்காலத்தில் சுயமாக செயற்படுவதற்கு வசதியாக சேமிப்பை மேம்படுத்தும் நோக்கத்தோடு ஒவ்வொருகுடும்பமும் ரூபா 458 ஐ கூட்டுறவுக் கிராமிய வங்கிகளில் வைப்பாக இடுவதற்கும் ஏற்பாடு செய்யப்பட்டது.

இவ்வாறு சேமிக்கப்பட்ட தொகை எதிர்காலத்தில் அவர்கள் சிறிய தொழில் ஒன்றை ஆரம்பிப்பதற்கு உதவியாக அமையும் என எதிர்பார்க்கப்பட்டது.
**கல்முனை** (*Kalmunai*) இலங்கையின் கிழக்கு மாகாணத்திலுள்ள அம்பாறை மாவட்டத்தில் அமைந்துள்ள கரையோர நகரங்களுள் ஒன்று. இதன் கிழக்கே வங்காள விரிகுடாவையும் வடக்கே பெரியநீலாவணையையும் தெற்கே காரைதீவையும் எல்லையாகக் கொண்டது. கல்முனையில் தமிழர், சிங்களவர்,முஸ்லிம், பறங்கியர் என நான்கு இன மக்களும் வாழ்கின்றனர். அதன் மொத்த மக்கள்தொகை 2011 இல் கணக்கிடப்பட்டதன் படி 1,06,780 ஆகும். கல்முனை தேர்தல் தொகுதி அம்பாறை தேர்தல் மாவட்டத்தில் உள்ளடக்கப்பட்டுள்ளது.

பிரதேசங்கள்
-----------

கல்முனை பிரதேசத்தில் 8 ஊர்களை உள்ளடக்கியது. 

1. கல்முனை
2. கல்முனைக்குடி
3. பாண்டிருப்பு
4. நற்பிட்டிமுனை
5. சேனைக்குடியிருப்பு
6. துறைவந்தியமேடு
7. பெரியநீலாவனை
8. மருதமுனை

கல்முனை மாநகரம் (தளவட்டுவான் சந்தி தொடக்கம் தரவைப் பிள்ளையார் கோயில் வீதி வரை ஆகும்.

நிருவாக அமைப்பு
---------------

### பிரதேச செயலாளர் பிரிவுகள்

* கல்முனை பிரதேச செயலகம்
	+ கல்­முனை தெற்கு பிரதேச செயலகப் பிரிவு
	+ கல்முனை வடக்கு பிரதேச செயலகப் பிரிவு
* சாய்ந்தமருது பிரதேச செயலகம்

### கல்முனை மாநகர சபை

2018 கலப்பு தேர்தல் மூலம் 41 உறுப்பினர்களைத் தெரிவு செய்வதற்கான கல்முனை மாநகர சபைத் தேர்தலில் ஐக்கிய தேசியக் கட்சி (முஸ்லிம் காங்கிரஸ்) 12 ஆசனங்களையும், சாய்ந்தமருது சுயேச்சைக் குழு (இல 3) 9 ஆசனங்களையும், தமிழ்த் தேசியக் கூட்டமைப்பு 7 ஆசனங்களையும், அகில இலங்கை மக்கள் காங்கிரஸ் 5ஆசனங்களையும், தமிழர் விடுதலைக் கூட்டணி 3 ஆசனங்களையும், ஏனைய நல்லாட்சிக்கான தேசிய முன்னணி, தேசிய காங்கிரஸ், சுயேச்சைக் குழுக்கள் 1, 2 என்பன தலா ஒவ்வொரு ஆசனங்ளையும் பெற்றிருந்தன.

கல்முனை நகர பகுதியான கல்முனை 12ம் வட்டாரம் மற்றும் 11ம் வட்டாரம் ஆகியவற்றில்  தமிழ் தேசிய கூட்டமைப்பு அமோக வெற்றி ஈட்டியது. இலங்கை முஸ்லிம் காங்கிரஸ் (ஐதேக) கல்முனை நகர முதல்வர் பதவியையும் தமிழர் விடுதலைக் கூட்டணி பிரதி மேயர் பதவியையும் பகிர்ந்து சபையை ஆட்சி அமைத்தனர்.

மக்கள் தொகை
-----------

தொகை மதிப்பீடு மற்றும் புள்ளிவிபரத் திணைக்களத்தின் 2011 தரவுகளின் படி, கல்முனை மாநகரத்தின் மக்கள்தொகை வருமாறு:

| பிரதேச செயலகப் பிரிவு | குடும்பங்களின் எண்ணிக்கை | வாக்காளர் எண்ணிக்கை | சிங்களவர் | இலங்கைத் தமிழர் | இந்தியத் தமிழர் | இலங்கை சோனகர் | பரங்கியர் | மொத்தம் |
| --- | --- | --- | --- | --- | --- | --- | --- | --- |
| கல்முனை பிரதேச செயலகம் | 10,459 | 29,094 | 124 | 66 | 08 | 44,306 | 5 | 44,509 |
| கல்முனை வடக்கு பிரதேச செயலகம் (தமிழ்) | 7,533 | 20,099 | 231 | 26,564 | 50 | 2,376 | 492 | 29.713 |
| சாய்ந்தமருது பிரதேச செயலகம் | 6,087 | 16,936 | 05 | 17 |  | 25,389 | 01 | 25,412 |

மூலம்: சனத்­தொகை மற்றும் வீடு­க­ளுக்­கான புள்­ளி­வி­பரம் -2011

முக்கியத்துவம்
--------------

கல்முனை 2004 ம் ஆண்டு ஆழிப்பேரலையால் நேரடியாகத் தாக்கப்பட்டு உயிரழிவுகளையும், பல மில்லியன் ரூபாய் பெறுமதியான பொருட்சேதங்களையும் எதிர் கொண்டது.

இவற்றையும் பார்க்க
------------------

* கல்முனை தேர்தல் தொகுதி

மேற்கோள்கள்
-----------

1. ↑  Census July 17, 2001 (via citypopulation.de)
2. ↑  "TNA". *Hawley's Condensed Chemical Dictionary*. John Wiley & Sons, Inc. 2007-03-15. 2022-02-05 அன்று பார்க்கப்பட்டது.

வெளி இணைப்புகள்
---------------

* கல்முனை மாநகரம்/
* UTHR report on Kalmunai(English)[UTHR]
* Wiki-map Kalmunai
**ஆசிரியர் தேர்வு முறைகேடு வழக்கு** என்பது 1999-2000ஆம் ஆண்டு காலத்தில், இந்தியாவின், அரியானா மாநிலத்தில 3206 பள்ளிக்கூட ஆசிரியர்கள் தேர்வில் முறைகேடு செய்ததாக கருதப்பட்டதால் தொடரப்பட்ட வழக்கு. இது அம்மாநில முதல்வர் ஓம்பிரகாஷ் சௌதாலாவின் மீதும் பிற 53 நபர்கள் மீதும், சூன் 2008 அன்று சிபிஐயால் குற்ற வழக்காகப் பதிவு செய்யப்பட்டது. ஆசிரியராக நியமிக்க தகுதியற்ற மூவாயிரம் நபர்களை முறைகேடாக அரசுப் பள்ளிகளில் ஆசிரியராக தேர்வு செய்தார் என்பதற்காக ஓம்பிரகாஷ் சௌதாலாவிற்கும், அவரது மகன் விஜய்சிங்சிற்கு 16 சனவரி 2013 அன்று தில்லி சிபிஐ நீதிமன்றம் பத்தாண்டு சிறை தண்டனை வழங்கி தீர்ப்பளித்தது... சிபிஐ நீதிமன்றம் விதித்த தண்டனையை எதிர்த்து, 11 சூலை 2014இல் ஓம்பிரகாஷ் சௌதாலா, தில்லி உயர்நீதிமன்றத்தில் செய்த மேல்முறையீடு தற்போது விசாரணை நிலுவையில் உள்ளது.

மேற்கோள்கள்
-----------

1. ↑  "Former Haryana CM Chautala, his son, 53 others convicted in teachers' recruitment scam". *CNN-IBN*. 16 January 2013. Archived from the original on 19 ஜனவரி 2013.. பார்த்த நாள்: 16 January 2013.
2. ↑  Kattakayam, Jiby (2013-01-23). "Chautala, son jailed for 10 years". Chennai, India: The Hindu.. பார்த்த நாள்: 2013-01-23.
3. ↑  TNN (16 January 2013). "Recruitment scam: Ex-Haryana CM Om Prakash Chautala convicted, arrested". *Times Of India*.. பார்த்த நாள்: 16 January 2013.
4. ↑  "Om Prakash Chautala: Rise, fall, rise and downfall". *Indian Express*. .
5. ↑  TNN (14 July 2014). "Recruitment scam; High Court reserves verdict on appeals of Om Prakash Chautala". *Times Of India*.. பார்த்த நாள்: 14 July 2014.
**ஜனனி சுரக்ச யோஜனா** (ஜனனி சுரக்ஷ யோஜனா, *Janani Suraksha Yojana -JSY*) என்பது இந்திய ஒன்றிய அரசால் கர்ப்பிணித் தாய்மார்கள் இறப்பு விகிதத்தையும் இளங்குழந்தை இறப்பு விகிதத்தையும் (maternal and infant mortality rates) குறைக்கும் இலக்குடன் செயல்படுத்தப்படும் திட்டங்களுள் ஒன்றாகும். அரசு மருத்துவமனைகளில் குழந்தை பெற்றுக் கொள்வதை ஊக்குவிப்பதன் மூலம் இந்த இலக்குகளை இது அடைய முயலுகிறது. ஏனென்றால் அரசு மருத்துவமனைகளில் நல்ல மகப்பேறு மருத்துவர்களும் நல்ல குழந்தை நல மருத்துவர்களும் 24 மணிநேரமும் இருப்பர். இவ்வாறாக கர்ப்பிணித் தாய்மார்கள் இறப்பு விகிதத்தையும் இளங்குழந்தை இறப்பு விகிதத்தையும் குறைக்கலாம்.

இத்திட்டம் தேசிய ஊரக சுகாதார இயக்கத்தின் ( National Rural Health Mission) (NRHM) கீழ் கொண்டு வரப்பட்டுள்ளது.

பயன்கள்
-------

அரசு மருத்துவமனைகளில் பிரசவிக்கும் பெண்களுக்கு 700 ரூபாயும், பயிற்சி பெற்ற செவிலியர் உதவியுடன் வீடுகளில் பிரசவித்தால் 500 ரூபாய் உதவித்தொகையும் வறுமை கோட்டிற்கு கீழ் உள்ளவர்களுக்கு ஒன்றிய அரசு வழங்கி வருகிறது. இதில் ஆதிதிராவிட, பழங்குடியின மக்களுக்கு வயது வரம்பு, வருமான வரம்பு கிடையாது.

தமிழ்நாட்டில் செயல்படுத்தப்படும் விதம்
--------------------------------------

தமிழகத்தில் உள்ள எந்த அரசு மருத்துவமனையிலும் பிரசவத்திற்காக சேர்க்கப்படும் போது, செவிலியர்களால் ஒப்புகை செய்யப்பட்ட நகலை கொடுத்தால், அரசு மருத்துவமனை நிர்வாகத்திடம் கொடுத்து உதவித்தொகையைக் காசோலையாகப் (மட்டுமே) பெற்றுக்கொள்ளலாம். இதற்காக போதுமான அளவு நிதி அனைத்து ஆரம்ப சுகாதார நிலையத்திற்கும், நகராட்சி, அரசு மருத்துவமனைகளுக்கும் அந்தந்த மாவட்ட சுகாதாரத்துறை அலுவலகத்தின் மூலம் ஒதுக்கீடு செய்யப்பட்டுள்ளது. தமிழக அரசின் நலத்திட்டமான முத்துலட்சுமி ரெட்டி கர்ப்பிணி உதவித்தொகை திட்டத்தில் பயன் பெற்றவராக இருந்தாலும் "ஜனனி சுரக்ஷ யோஜனா' திட்டத்தின் கீழ் உதவித்தொகை பெற்றுக் கொள்ளலாம்.

### விண்ணப்பப் படிவம்

இத்திட்டத்திற்கான விண்ணப்பப் படிவங்களை ஆரம்பச் சுகாதார நிலையங்கள், நகராட்சி மற்றும் மாநகராட்சி மருத்துவமனைகள், நகராட்சி மற்றும் மாநகராட்சி சுகாதார அலுவலகங்கள் போன்றவற்றில் இதற்கான விண்ணப்பப் படிவத்தைப் பெற்று முழுமையாக நிரப்பி கீழ்காணும் சான்றுகளை இணைக்க வேண்டும்.

1. கர்ப்பம் தரித்தவுடன் ஆரம்பச் சுகாதார நிலையங்கள்/அரசு/மாநகராட்சி/நகராட்சி நலவாழ்வு மையங்களில் பதிவு செய்திருக்க வேண்டும். அதற்கான சான்று.
2. குடும்ப அட்டை நகல்
3. பெண்ணிற்கு திருமணம் 18 வயதுக்குப் பின்பு நடந்திருக்க வேண்டும்.
4. குடும்பத்தின் ஆண்டு வருமானம் ரூ12,000/-க்கு மிகாமல் இருக்க வேண்டும். அதற்கான வருமானச் சான்றிதழ் சம்பந்தப்பட்ட வட்டாட்சியர் அலுவலகத்திலிருந்து பெற்று இணைக்க வேண்டும்.
ஜனக்பூர் மண்டலத்தின் மாவட்டங்கள்
**ஜனக்பூர் மண்டலம்** (Janakpur) (நேபாளி: जनकपुर अञ्चल About this soundகேட்க (உதவி·தகவல்)) தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். இம்மண்டலம் நடு நேபாளத்தின் மத்திய வளர்ச்சி பிராந்தியத்தில் அமைந்துள்ளது. இம்மண்டலத்தின் நிர்வாகத் தலைமையிடம் *ஜனக்பூர்* நகரம் ஆகும். 

ஜனக்பூர் மண்டலத்தில் ஆறு மாவட்டங்கள் உள்ளது. நேபாள மொழி, போஜ்புரி மொழி, மைதிலி மொழி மற்றும் மலைவாழ் மக்கள் மொழிகள் இம்மண்டலத்தில் பேசப்படுகிறது. ஜானகி கோயில் இம்மண்டலத்தின் முக்கிய இந்துக் கோயில் ஆகும்.

மாவட்டங்கள்
-----------

ஜனக்பூர் மண்டலத்தின் தராய் சமவெளியில் தனுஷா மாவட்டம், மகோத்தரி மாவட்டம், சர்லாஹி மாவட்டம், சிந்துலி மாவட்டம், மலைப்பாங்கானப் பகுதியில் ராமேச்சாப் மாவட்டம் மற்றும் இமயமலைப் பகுதியில் தோலகா மாவட்டம் அமைந்துள்ளது.

புவியியல்
---------

இம்மண்டலத்தின் தெற்கில் தராய் சமவெளிகளும், நடுவில் மலைப்பாங்கான மேட்டு நிலங்களும், வடக்கில் இமயமலைப் பகுதிகள் உள்ளது. இம்மண்டலத்தின் வடக்கில் திபெத் தன்னாட்சிப் பகுதி, தெற்கில் இந்தியா, கிழக்கில் சாகர்மாதா மண்டலம், மேற்கில் பாக்மதி மண்டலம் உள்ளது.

முக்கிய நகரங்கள்
----------------

ஜனக்பூர், கமலாமாய், பீமேஷ்வர், பர்திபாஸ், தால்கேபார், ஜலேஸ்வர், மலங்வா, கௌஷலா பஜார் மற்றும் மைதிலி ஆகியவைகள் ஜனக்பூர் மண்டலத்தின் முக்கிய நகரங்கள் ஆகும்.

தட்ப வெப்பம்
------------

ஜனக்பூர் மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம், மிதமான காலநிலை மற்றும் மான்ட்டேன் #ஆல்ப்ஸ்மலைத் தாழ்வாரத்திற்குரிய காலநிலை, என நான்கு நிலைகளில் காணப்படுகிறது.

இதனையும் காண்க
--------------

* நேபாளத்தின் வளர்ச்சி பிராந்தியங்கள்
* நேபாளத்தின் மண்டலங்கள்
* நேபாள மாநிலங்கள்

மேற்கோள்கள்
-----------

1. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)
**கிலெம்சுங்லா,** இந்தியாவின் நாகாலாந்து மாநிலத்தின் கோஹிமாவைச் சேர்ந்த கல்வியாளரும், பேராசிரியையுமாவார். நாகாலாந்திலிருந்து மத்திய அரசுப்பணியாளர் தேர்வாணையத்தின் உறுப்பினராக நியமிக்கப்பட்ட முதல் பெண்மணி என்ற பெருமையை பெற்றுள்ள இவருக்கு  இலக்கியம் மற்றும் கல்வித் துறையில் அவர் ஆற்றிய பங்களிப்பிற்காக பத்மஸ்ரீ விருதும் 2014 ஆம் ஆண்டில் வழங்கப்பட்டுள்ளது.

மத்திய அரசுப்பணியாளர் தேர்வாணைய உறுப்பினராக நியமிக்கப்படுவதற்கு முன்பதாக, 2007 ஆம் ஆண்டு முதல் 2012 ஆம் ஆண்டு வரை நாகாலாந்து அரசுப்பணியாளர் தேர்வாணையத்தின் (NPSC) உறுப்பினராக பணியாற்றியுள்ளார், செப்டம்பர் 2012 முதல் அவர்  ஓய்வு பெறும் வரை நாகாலாந்து அரசுப்பணியாளர் தேர்வாணையத்தின் செயல் தலைவராகவும் பணியாற்றியுள்ளார். நாட்டின் பிரபல கல்வியாளரான கிலெம்சுங்லா, கோஹிமா கலைக் கல்லூரியில் விரிவுரையாளராக இருந்து, நாகாலாந்து ஆசிரியர் கல்வியியல் கல்லூரியில் (NCTE) மாணவர்களுக்கு பாடம் கற்பித்துள்ளார். அவர் மாவட்ட கல்விப் பயிற்சி நிறுவனம், அரசு பாலிடெக்னிக் மற்றும் பின்னர் NCTE, கோஹிமா கலைக் கல்லூரி ஆகிய கல்வி நிறுவனங்களின் முதல்வராகவும் பணியாற்றியுள்ளார்..

மேற்கோள்கள்
-----------

1. ↑  "Business News Today: Read Latest Business news, India Business News Live, Share Market & Economy News".
2. ↑  "News Portal for Schemes and Counselling:- Latest News, Result, Govt. Jobs, Admit Card, News, Yojana - NPSC". 2020-01-24 அன்று மூலம் பரணிடப்பட்டது. 2023-03-19 அன்று பார்க்கப்பட்டது.
இலங்கையில் **ஆசிரியர் பண்** ஆசிரியர் நாளான அக்டோபர் 6 ஆம் நாள் அன்று ஆண்டு தோறும் பாடசாலைகளில் ஆசிரியர்களால் மாணவர்களை நோக்கி பாடப்படுவது வழமை. இப்பாடல் முத்து முத்தான சித்திரங்கள் என ஆரம்பிக்கிறது. இப்பாடலில் ஆசிரியர்களின் பணி மற்றும் கடமை பற்றியும் எடுத்துரைக்கிறது.

ஆசிரியர் பண்
------------

இலங்கையில் தமிழ்மொழி மூலம் தேசிய ரீதியாக பாடப்படும் ஆசிரியர் கீதம்:

ஆ ஆ ஆ......ஆ ஆ ஆ..........
முத்து முத்தான சித்திரங்கள்
இலங்கை முற்றத்தில் சிந்திய ரத்தினங்கள் (முத்து)
பற்றும் பாசமும் வைத்தவற்றை
நல்ல பாதையில் சேர்க்கும் பணி எமதே! (2)
(முத்து)
அன்னை மடியில் அரவணைத்த பிள்ளை
பள்ளி வரும் பிஞ்சு பாலகனாய் (அன்னை)
அவன் தன்னம் தனிமையைப் போக்கிடவே
உள்ளத்தில் நம்பிக்கை அன்பை ஊற்றிடுவோம் :(அவன்)  : (முத்து)
எண்ணும் எழுத்தும் உணர்ந்திடுவோம்
உள்ள தேவைகள் அறிந்து பூர்த்தி செய்வோம் (எண்ணும்)
அவன் ஒழுங்குடன் ஒழுக்கமும் பேணி நல்ல
சிந்தை ஆற்றலை தூண்டிடுவோம்
(அவன்)
(முத்து)
கற்பித்தல் கற்றல் நிகழ்ந்திடவே
நல்ல கட்டுப்பாட்டுடன் வகுப்பறையில் (கற்பித்தல்)
தினம் பெற்ற கடமையை பேணி ஏற்றே
ஞாலம் போற்றும் சமூகத்தை நாம் படைப்போம் (தினம்)
(முத்து)
பிரித் கொட்டுவ
 பிரித் கொட்டுவ
 பிரித் கொட்டுவ
இலங்கையில் **பிரித் கொட்டுவ** எனப்படுவது பௌத்த சமய கலாசாரத்துடன் இணைந்த ஒரு விடயமாகும். பௌத்த மக்கள் பிக்குகள் வேதம் ஓதுவதற்காக பிரித் கொட்டுவைகளை அமைப்பர். விசேடமாக புதிய வீடுகள் கட்டி கிரகப் பிரவேசம் செய்யும் வேளைகளில், இறந்தவருக்காக வேண்டி மூன்று மாதங்கள், ஒரு ஆண்டு போன்ற காலங்களில் அவரின் ஆத்ம சாந்திக்காக சிறப்பு வழிபாடு செய்யும் வேளைகளில் பௌத்த மக்கள் இத்தகைய பிரித் வைபவங்களை நடத்துவர். மேலும் பௌத்த முக்கியத்துவமிக்க தினங்களிலும் இத்தகைய வைபவங்கள் நடத்தப்படுவதுண்டு.

பிரித் கொட்டுவ அமைப்பு
----------------------

பிரித் கொட்டுவ மரபு ரீதியான முறைகளில் கலைத்துவ அலங்காரமிக்க கூடாக அமைக்கப்படும். இதனை அமைப்பதற்கு குருத்தோலைகள் வாழை மரங்கள் மற்றும் இயற்கையான பொருட்கள் அதிகளவில் பயன்படுத்தப்படும். நவீன காலத்தில் வெள்ளைநிற திசுத் தாள்களால் அலங்கார வேலைப்பாடுகள் செய்வர். இந்த பிரித் கொட்டுவ சதுர வடிவில் அல்லது அறுகோண அல்லது எண்கோண வடிவில் அமைக்கப்படும்.

பிரித் கொட்டுவ அமைக்கப்படும்போது அது மிகவும் கலைத்துவமிக்க முறையில் அமைக்கப்படும். இதனை அமைப்பதற்கு குறிப்பிட்ட கிராமத்தின் அல்லது பிரதேசத்தில் தேர்ச்சி பெற்ற வயதானவர்கள் பலருள்ளனர். இவர்கள் இதனை ஒரு மதக் கருமமாக நினைத்து சேவையாகவே செய்வர். தற்காலத்தில் புதிய தலைமுறையினருக்கும் இந்தக் கலை கற்றுக் கொடுக்கப்படுகின்றது.

பிரித் வைபவம்
-------------

பிரித் வைபவம் நடைபெறும்போது மதகுருமார் ஊர்வலமாக அழைத்துவரப்படுவர். இவ்வாறு அழைத்துவரும்போது அவர்களது பாரம்பரிய நடன இசை நிகழ்ச்சிகள் நிகழ்த்தப்படும். பிரித் வைபவம் நடைபெறும்போது பௌத்த குருமார் இந்த பிரித் கொட்டுவையினுள் அமர்ந்த படியே வேதமோதுவர். பிரித் வைபவங்களில் வேதமோதும்போது இரவில் ஆரம்பித்து அடுத்த நாள் அதிகாலை வரை தொடர்ச்சியாக வேதமோதப்படும். இது பௌத்த மக்களின் ஒரு சமய நிகழ்ச்சியாகும். மரபு ரீதியான வழிமுறையாக இதுகால வரை பேணப்பட்டு வருகின்றது.
**ஆலகிராமம்** (*Alagramam*) என்பது இந்தியாவின், தமிழ்நாடு மாநிலத்திலுள்ள விழுப்புரம் மாவட்டம், மயிலம் ஊராட்சி ஒன்றியத்தில் அமைந்துள்ள ஒரு சிற்றூர் ஆகும்.

அமைவிடம்
--------

இந்த ஊரானது மாவட்ட தலைநகரான விழுப்புரத்திலிருந்து 29 கிலோமீட்டர் தொலைவிலும், மயிலத்தில் இருந்து 4 கிலோமீட்டர் தொலைவிலும், மாநிலத் தலைநகரான சென்னையில் இருந்து 144 கிலோமீட்டர் தொலைவிலும் உள்ளது.

வரலாறு
------

ஆலகிராமமானது பல்லவர் காலத்தில் *ஆலக்கூரை* என்றும், சோழர் காலத்தில் *ஆர்காமூர்* என்றும் அழைக்கப்பட்டது. தமிழகத்தின் மிகப்பழமையான பிள்ளையார் சிலைகளில் ஒன்று இங்கு உள்ளது. மேலும் இந்த ஊரில்தான் தமிழ்நாட்டின் மிகப்பெரிய தவ்வை சிலை உள்ளிட்ட இரு தவ்வைகள் உள்ளன. வேரொங்கும் காண இயலாத தனித்துவமான திருமால், தென்முகக்கடவுள், லகுலீசர் திருவுருவங்கள் உள்ளன. மேலும் இங்கு நாயக்கர் கால சதிகல் உள்ளது.

ஊரில் உள்ள கோயில்கள்
--------------------

* ஆலகிராமம் எமதண்டீஸ்வர சுவாமி கோயில்
* ஆலகிராமம் வீற்றிருந்த பெருமாள் கோயில்
* ஆலகிராமம் திரௌபதியம்மன் கோயில்
* ஆலகிராமம் செல்லியம்மன் கோயில்

மேற்கோள்
--------

1. ↑  "Alagramam Village". *www.onefivenine.com*. 2022-01-16 அன்று பார்க்கப்பட்டது.
**பிரித்தானிகா மலையாளக் கலைக்களஞ்சியம்** (*Britannica Malayalam Encyclopedia*) என்பது மலையாள மொழியில் உருவாக்கப்பட்ட ஒரு கலைக்களஞ்சியப் படைப்பாகும். மலையாளப் பிரித்தானிகா என்றும் மலையாளக் கலைக்களஞ்சியம் என்றும் இது அழைக்கப்படுகிறது. இதன் உள்ளடக்கத்தின் பெரும்பகுதி பிரித்தானிகா கலைக்களஞ்சியத்தின் மொழி பெயர்ப்பாகும்.

2004-ஆம் ஆண்டில் இந்தியப் பதிப்பாளர்கள் கூட்டமைப்பிலிருந்து இக்கலைக்களஞ்சியம் ஒரு விருதை வென்றது என்றாலும், ஒரு நுகர்வோர் நீதிமன்றம் புத்தகத்தின் விற்பனையைத் தடை செய்தது. ஏனெனில் இது பல தவறான தகவல் பிழைகளுடன் வெளிவந்தது கண்டறியப்பட்டது. இப்புத்தக வெளியீட்டாளர்களின் தரப்பில் நியாயமற்ற வர்த்தக நடைமுறை பின்பற்றப்பட்டு இருப்பதாகவும் நீதிமன்றம் கண்டறிந்தது. கேரளாவின் தோமினிக் சாக்கோ புத்தக நிறுவனம் மற்றும் இந்திய பிரித்தானிகா கலைக்களஞ்சிய நிறுவனம் ஆகியவை இப்புத்தக வெளியீட்டு நிறுவனங்களாகும்.

மேற்கோள்கள்
-----------

1. ↑  "Britannica Malayalam Encyclopedia 3 Vol". *Sapnaonline.com*.
2. ↑  "Britannica in Malayalam". *தி இந்து*. September 20, 2002.
[*தொடர்பிழந்த இணைப்பு*]
3. 1 2  "Encyclopaedia Britannica wins awards". *பிசினஸ் லைன்*. February 18, 2004.
4. ↑  George, Sanu (August 8, 2004). "Errors in Encyclopaedia Britannica in Malayalam". *யாகூ! செய்திகள்*. IANS. 15 January 2006 அன்று மூலம் பரணிடப்பட்டது.

புற இணைப்புகள்
--------------

* Encyclopaedia Britannica: Malayalam listed at Sree Sankaracharya University of Sanskrit library
**Lua error in Module:Hatnote\_list at line 44: attempt to call field 'formatPages' (a nil value).**

|  |  |
| --- | --- |
| Search Wiktionary | விக்சனரியில் ***காரட் (அலகு)*** என்னும் சொல்லைப் பார்க்கவும். |

கரோப் விதைப்பை மற்றும் விதை
**காரட்** என்பது தங்கம் மற்றும் வைரத்தின் தரத்தை அளப்பதற்கான அலகு ஆகும். தங்கத்தின் நிறையை அளக்க கிராமே பயன்படுகிறது. ஒரு கிராமில் 1/5 அல்லது 200 மிகி ஒரு காரட் ஆகும்.

சொற் பிறப்பியல்
---------------

கரோப் விதைகளுள்ள விதைப்பைகள்
carob என்ற மரத்தின்(Ceratonia siliqua - carob tree) விதை மாறாத எடை உடையது ஆகும். இதிலிருந்து வந்த அரபிச் சொல்லானخروب "kharūb"
என்பதிலிருந்து, காரட் என்ற சொல் பிறந்தது. பெரும்பாலான நாடுகளில் இச்சொல் பயன் படுகிறது. k என்ற ஆங்கில எழுத்தில் சுருக்கமாக குறிக்கப் படுகிறது. 

### எடுத்துக்காட்டுகள்

18k,22k, 24k

மேற்கோள்கள்
-----------

1. ↑  Harper, Douglas. "carat". *Online Etymology Dictionary*.
2. ↑  κεράτιον, Henry George Liddell, Robert Scott, *A Greek-English Lexicon*, on Perseus
3. ↑  Walter W. Skeat (1888), *An Etymological Dictionary of the English Language*
**பெசாவர் மத்திய சிறை** (*Central Prison Peshawar*) பாக்கித்தான் நாட்டின் கைபர் பக்துன்வா மாகாணத்தில் உள்ள பெசாவரில் உள்ள ஒரு சிறைச்சாலையாகும்.   இந்த சிறைச்சாலை பெசாவர் நகரத்தில் உயர் நீதிமன்றம் மற்றும் கைபர் பக்துன்வா மாகாண சட்டமன்றம் போன்ற முக்கியமான கட்டிடங்களுக்கு அடுத்ததாக அமைந்துள்ளது.

பயங்கரவாத எதிர்ப்பு நடவடிக்கைகள்
--------------------------------

2014 பெசாவர் பள்ளி படுகொலைக்குப் பிறகு தீவிரவாதத் தாக்குதல்களைத் தடுக்க மேலும் தொடர் பாதுகாப்பு நடவடிக்கைகள் எடுக்கப்பட்டன. சிறை வளாகத்தை சுற்றி ஒரு இரும்பு சுவர் கட்டப்பட்டது. பாதுகாப்பை பலப்படுத்த உயரடுக்கு இராணுவ படைகள் அழைக்கப்பட்டன. போலி தடுப்பூசி பிரச்சாரத்தின் மூலம் ஒசாமா பின்லேடனை கண்டுபிடிக்க மத்திய உளவுத்துறைக்கு உதவி செய்ததாக குற்றம் சாட்டப்பட்ட மருத்துவர் சகில் அப்ரிடி மற்றும் தெரீக்-இ-நஃபாசு-இ-சரியத்-இ-முகமதி குழுவின் தலைமை மதகுரு சூஃபி முஹம்மது உட்பட முக்கிய கைதிகள் இங்கு சிறை வைக்கப்பட்டிருந்தனர். இவர் தெரீக்-இ-நஃபாசு-இ-சரியத்-இ-முகமதி குழுவின் தாலிபான் தலைவர் மவுலானா பசுலுல்லாவின் சட்ட விரோதமான மாமனார் ஆவார்.

கபாப் கடை சம்பவம்
-----------------

முழுமையாக செயல்பட்டுக் கொண்டிருந்த கபாப் கடை ஒன்று சியோ செய்திகள் தொலைக்காட்சியால் அம்பலமானது. சிறையின் மிக முக்கியமான பகுதியில் ஒரு கபாப் கடை எப்படி இயங்குகிறது என்பதை விசாரிக்க பெசாவர் காவல்துறை கைபர் பக்துன்வா உள் பாதுகாப்பு அமைப்பிற்கு கடிதம் எழுதியது.

மேற்கோள்கள்
-----------

1. ↑  "Pakistan Criminal Records". 2012-01-10 அன்று மூலம் பரணிடப்பட்டது. 2012-01-08 அன்று பார்க்கப்பட்டது.
2. ↑  Superintendents, doctor of Peshawar prison suspended over militants’ escape
3. ↑  Peshawar Central Jail on Wikimapia
4. ↑  "காப்பகப்படுத்தப்பட்ட நகல்". 2015-09-29 அன்று மூலம் பரணிடப்பட்டது. 2021-10-18 அன்று பார்க்கப்பட்டது.
5. ↑
காரணக் காரிய வரைபடம் (Cause and effect diagram):

 காரணம் இல்லாமல் எந்த காரியமும் நடைபெறுவதில்லை. ஒரு சிக்கலுக்குப் பல காரணங்கள் இருக்கக்கூடும். ஆகவே, அந்தச் சிக்கலைத் தீர்க்க வேண்டுமானால், அதன் காரணங்களை ஆராய்ந்து அவற்றை எல்லாம் படிப்படியாக நீக்க வேண்டும். காரணங்களை எல்லாம் பட்டியலிட்டு ஆராய்வதைக் காட்டிலும் ஒரு படமாக வரைந்து ஆராயும்போது அது எளிதாகவும் தீர்மானிப்பது விரைவாகவும் இருக்கும். ஒரு சிக்கலுக்கு என்னவெல்லாம் காரணங்களாக அமைகின்றன என்பதை வகைப்படுத்திக் காட்டும் படம்தான் காரணக் காரிய வரைபடம்.

 சிக்கலுக்கான காரணங்களை முதன்மைக் காரணங்கள் என்றும் துணைக்காரணங்கள் என்றும் பிரித்துக் கொள்ளலாம். எடுத்துக்காட்டாக, ஒரு பொருள் ஒதுக்கப்படுகிறது என்றால், அதற்கு அந்தப் பொருள் செய்யப் பயன்படும் உலோகம் ஒரு காரணமாக இருக்கலாம். செய்யும் முறை, செய்யும் பணியாளர்கள், செய்யும் பொறிகள் என்று பல முதன்மைக் காரணங்கள் இருக்கலாம். உலோகம் என்ற முதன்மைக் காரணத்தை எடுத்துக் கொண்டால், உலோகத்தின் குணங்கள் சீராக இல்லாமை, வலுவில்லாமை அல்லது கடினமாக இருப்பது என்று பல துணைக் காரணங்கள் உண்டு. இதையெல்லாம் படமாக வரைந்தால் படத்தில் காட்டியதுபோல காட்சியளிக்கும். 

 இப்படம் ஒரு மீன்முள் போல காட்சியளிப்பதால் இதற்கு மீன்முள் வரைபடம் என்றும், டாக்டர் இஷிகாவா என்பவர் முதன் முதலில் இதை வரைந்து பயன்படுத்தியதால், ‘இஷிகாவா வரைபடம்’ என்றும் இது பெயர் பெறும்.

சிக்கலுக்கான காரணங்களை முதலில் எண்ணப்புயல் மூலம் கண்டுபிடிக்க வேண்டும். இந்தக் காரணங்களை முதன்மைக் காரணங்களாகவும், துணைக் காரணங்களாகவும் பகுத்துக் கொள்ள வேண்டும். பிறகு மீனின் முதுகெலும்பு போன்ற ஒரு கோட்டை வரைந்து கொண்டு அதன் வலது முனையில் ஒரு கட்டத்தை வரைந்து அதில் சிக்கலை நோக்கிச் சாயந்திருக்குமாறு முதன்மைக் காரணங்களுக்கான கோடுகளை வரைந்துக் கொள்ள வேண்டும். அதன் முனைகளில் முதன்மைக் காரணத்தை ஒரு கட்டத்தில் எழுதிக் கொள்ள வேண்டும். அந்த முதன்மைக் காரணக் கோட்டுக்கு இரண்டு பக்கங்களில் கிளைக் காரணங்களையும் எழுத வேண்டும்.

 காரணக் காரிய வரைபடத்தை வரைந்து முடித்த பின்னர் சிக்கலை ஏற்படுத்தும் முக்கிய காரணங்களைத் தேர்வு செய்ய வேண்டும். அதற்கு 40 : 60 என்ற விதி பயன்படும்.

எந்த ஒரு சிக்கலையும் 40% தீர்க்க வேறொருவர் துணையில்லாமல் நம்மால் முடியும். மீதி 60% சிக்கலை மற்றவர்கள் அல்லது அவர்களுடைய துணையோடுதான் தீர்க்க வேண்டும்.

தரவட்டத்தில் மற்றவர்கள் துணையில்லாமல் நம்மால் தீர்க்கக் கூடியதை மட்டும் நாம் மேற்கொள்ள வேண்டும் என்பது பொதுக் கொள்கையாகும். எனவே, காரணக் காரிய வரைபடத்திலிருந்து நம்மால் தீர்க்க முடிந்த காரணங்களை மட்டும் தேர்ந்தெடுத்துக் கொண்டு சிக்கலைத் தீர்க்க வேண்டும்.

மேலும் பார்க்க
--------------

* 5 ஏன்கள்

குறிப்புகளும் மேற்கோள்களும்
---------------------------

1.முழுத்தரமேலாண்மை-முனைவர் ப.அர.நக்கீரன்,பாவை வெளியீடு,சென்னை
**பெங்செங்கைட்டு** (*Fengchengite*) என்பது Na12[ ]3(Ca,Sr)6Fe33+Zr3Si(Si25O73)(H2O,OH)3(OH,Cl)2 என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமமாகும். இக்கனிமம் யூடியலைட் குழுவைச் சேர்ந்ததாகும். வளைய சிலிக்கேட்டு குழுக்களின் இருப்பைக் காட்டாததால் இதன் மூலக்கூற்று வாய்ப்பாடு எளிமைப்படுத்தப்பட்டுள்ளது. குழுவின் மற்ற தாதுக்களுடன் ஒப்பிடும் போது, இக்ரானைட்டு, மோகோவிதைட்டு, பெக்லிச்செவிட்டு போல பெங்செங்கைட்டு பெரிக் இரும்பு முன்னிலையில் அத்தியாவசியமானதும் தளத்தில் ஆதிக்கம் செலுத்தும் இணைதிறன்களும் கொண்டதாகவும் வகைப்படுத்தப்படுகிறது. சீனாவில் பெங்செங் நகருக்கு அருகில் உள்ள சைமா வளாகத்தில் இந்த கனிமம் கண்டுபிடிக்கப்பட்டது - எனவே கனிமத்திற்கு பெங்செங்கைட்டு என்று பெயரிடப்பட்டது.

மேற்கோள்கள்
-----------

1. 1 2 3 4 5  Mindat, Fengchengite,
2. 1 2 3  Shen, G. Xu, J. Yao, P. and Li, G. 2011. Fengchengite, IMA 2007-018a. CNMNC Newsletter No. 11, December 2011, 2892; Mineralogical Magazine 75,
2887-2893

மேலும் படிக்க
-------------

* Johnsen, O. Ferraris, G. Gault, R.A. Grice, D.G. Kampf, A.R. and Pekov, I.V. 2003. The nomenclature of eudialyte-group minerals. The Canadian Mineralogist 41, 785-794
**மான் பூங்கா** (*Deer Park*) இந்தியாவின் தெற்கு தில்லியில் அமைந்துள்ளது. பிரபல சமூக சேவகர் ஆதித்யா நாத் ஜா நினைவாக இப்பூங்கா ஏ.என். ஜா. மான் பூங்கா என்று அழைக்கப்படுகிறது. நடைபயிற்சி, மெல்லோட்டம் மற்றும் வார இறுதி பயணங்களுக்கு பூங்கா பிரபலமானது. வாத்து பூங்கா, சுற்றுலாப் புள்ளி, முயல் அடைப்பிடங்கள் போன்ற பல துணைப்பிரிவுகள் மான் பூங்காவில் உள்ளன. இந்த பூங்காவில் முகலாய காலத்தின் வரலாற்று கல்லறைகள் உள்ளன. சஃப்தர்சங் சுற்றுப்புற எல்லை மற்றும் பசுமை பூங்கா,  அவுசு காசுஸ் கிராமம் போன்ற இடங்களில் தொடங்கி பூங்காவை அணுகலாம். மான் பூங்கா மாவட்டப் பூங்காவுடன் இணைக்கப்பட்டுள்ளதால் தில்லி வலைப்பந்து சங்கத்தின் பக்கத்திற்கு அருகிலுள்ள ஆர்.கே. புரத்திலிருந்தும் இதை அணுகலாம்.

அமைவிடம்
--------

மான் பூங்கா மற்றும் அவுசு காசு ஏரி இணைக்கப்பட்ட மாவட்ட பூங்கா, தில்லி இந்திய தொழில்நுட்பக் கல்வி நிறுவனம் மற்றும் சப்தர்சங் மேம்பாட்டுப் பகுதியிலிருந்து அணுகக்கூடிய அருகிலுள்ள ரோசா தோட்டம் ஆகியவை புது தில்லியின் மிகப்பெரிய பசுமையான பகுதிகளில் ஒன்றாக கருதப்படும் பகுதியாகும், மேலும் இவை கூட்டாக தில்லியின் நுரையீரல்கள் என்று அழைக்கப்படுகின்றன. ஏனென்றால் இவை மாசுபட்ட சலசலப்பான பெருநகர தில்லியில் புதிய காற்றை வழங்குகின்றன. ஒரு மென்கொதிப்பு நீர்நிலை பூங்காவை மிகவும் கவர்ச்சிகரமானதாக ஆக்குகிறது. இப்பூங்கா இயற்கை ஆர்வலர்களின் இரசணைக்கு உகந்த சரியான இடமாகும். அவுசு காசு கிராமம், சப்தர்சங் சுற்றுப்புற எல்லை மற்றும் தில்லி வலைபந்து சங்கம் பக்கத்திற்கு அருகிலுள்ள ஆர்.கே. புரத்திலிருந்தும் இந்த பூங்காவிற்கு எளிதாக வந்து சேரலாம்.

பல்லுயிர் பூங்கா
----------------

பூங்கா நான்கு வெவ்வேறு பகுதிகளாக அதாவது ரோசா தோட்டம், மான் பூங்கா, நீரூற்று & மாவட்ட பூங்கா, பழைய நினைவுச்சின்னங்கள் மற்றும் அவுசு காசு கலை சந்தை என்று பிரிக்கப்பட்டுள்ளது. பூங்காவிற்குள் நுழைந்தவுடன் அனைத்துப் பிரிவுகளையும் கண்டு மகிழலாம். தில்லியின் மையப்பகுதியில் இருக்கிறோம் என்பதை அவர்களால் நம்ப முடியாது. மேலே உள்ளவற்றைத் தவிர பூங்காவில் ஒரு அழகான "பார்க் பலுச்சி" என்ற உணவகம் உள்ளது. ஒரு நாள் சுற்றுலா பயணத்தை அனுபவிக்க தில்லி மான் பூங்கா சரியான இடமாகும்.

பூங்காவிற்குள் அதிக எண்ணிக்கையிலான மான்கள் இருப்பதால் இது மான் பூங்கா என்று அழைக்கப்படுகிறது. பூங்காவில் மான்கள் சுற்றித் திரிவதற்கும், ஒன்றுடன் ஒன்று விளையாடுவதற்கும், எப்போதாவது நட்பு ரீதியாக சண்டையிடுவதற்கும், பார்வையாளர்களுக்கு குறிப்பாக குழந்தைகளுக்கு கற்றல் மற்றும் பொழுதுபோக்கு அனுபவத்தை வழங்குவதற்கும் ஒரு பெரிய உறைவிடமாக உள்ளது. மான் பூங்காவிற்கும் அதைச் சுற்றியுள்ள பசுமைப் பூங்காவிற்கும் நுழைவு இலவசம் மற்றும் இது அக்டோபர் வரை கோடையில் தினமும் காலை 5:00 மணி முதல் இரவு 8:00 மணி வரையிலும், குளிர்காலத்தில் காலை 5:30 மணி முதல் மாலை 7:00 மணி வரையிலும் திறந்திருக்கும்.

படக்காட்சி
----------

* புது தில்லி மான் பூங்கா அருகே மயில்புது தில்லி மான் பூங்கா அருகே மயில்
* அவுசு காசு கிராமம் மான் பூங்காவிற்குள் அமைந்துள்ளதுஅவுசு காசு கிராமம் மான் பூங்காவிற்குள் அமைந்துள்ளது

மேற்கோள்கள்
-----------

1. ↑  "Green Park Delhi". 3 March 2011 அன்று மூலம் பரணிடப்பட்டது.
2. ↑  "Deer Park, Delhi". *indfy.com*. 18 October 2014 அன்று பார்க்கப்பட்டது.
**பெங்களூர் வானியல் சங்கம்** *(Bangalore Astronomical Society)* என்பது பெங்களூரை தலைமையிடமாகக் கொண்ட தொழில் சாரா வானியலாளர்கள் மற்றும் ஆர்வமுள்ள பிற நபர்கள் சேர்ந்த ஒரு சமூக அமைப்பாகும். இச்சங்கத்தின் முதன்மை நோக்கம் வானியலை ஒரு பொழுதுபோக்கு நடவடிக்கை மற்றும் ஓர் அறிவியலாக ஊக்குவிப்பதும் பிரபலப்படுத்துவதுமாகும்.

வரலாறு
------

இந்த சங்கம் 2006 ஆம் ஆண்டில் நிறுவப்பட்டது. இலாப நோக்கற்ற ஓர் அமைப்பாக பதிவு செய்யப்பட்டது. ஆரம்ப நாட்களில் சங்கத்தின் உறுப்பினர்கள் ஆர்குட் இணையதளம் வழியாக சந்தித்துக் கொண்டனர். பின்னர் இவர்கள் ஒரு இலாப நோக்கற்ற அமைப்பை உருவாக்க முடிவு செய்தனர்.
பெங்களூர் வானியல் சங்கம் தற்போது ஆயிரத்திற்கும் மேற்பட்ட உறுப்பினர்களைக் கொண்டுள்ளது. கூகிள் குழுக்கள் மற்றும் நட்சத்திர கூட்டங்கள் மூலம் இச்சங்கம் செயல்படுகிறது.

வேலை தத்துவம்
-------------

பெரும்பாலான சங்க நடவடிக்கைகள் மற்றும் நிர்வாகப் பணிகள் தன்னார்வலர்களால் கையாளப்படுகின்றன. இத்தன்னார்வலர்கள் பல்வேறு துறைகளைச் சேர்ந்தவர்களாவர். பெரும்பாலானவர்கள் பணிபுரியும் தொழில் வல்லுநர்கள் அல்லது மாணவர்களாக உள்ளனர். சங்கத்தின் நடவடிக்கைகள் அல்லது நிர்வாகத்தில் ஈடுபட்டுள்ள எவருக்கும் இச்சங்கம் வேலைவாய்ப்பையோ உதவித்தொகையையோ வழங்குவதில்லை.

நடவடிக்கைகள்
------------

பெங்களூர் வானியல் சங்கத்தின் நடவடிக்கைகள் முறையே கவனித்தல், கருவிமயமாக்கல், பரவலாக எட்டிப்பிடித்தல், பட்டறைகள் மற்றும் கூட்டங்கள் போன்றவையாகும். இச் செயல்பாடுகள் பொதுவாக அனைவருக்கும் திறந்திருக்கும். சங்கம் தன் உறுப்பினர்களை வானியல் பிரபலப்படுத்துவதற்கும் மேம்பாட்டு முயற்சிகளில் ஈடுபடவும் தன்னார்வத் தொண்டு செய்ய ஏற்பாடு செய்கிறது மற்றும் ஊக்குவிக்கிறது. சங்கத்தின் செயல்பாடுகள் அனைத்தும் பொதுவாக வலையிலும் சில நேரங்களில் ஊடகங்களிலும் தன்னார்வலர்களால் அறிவிக்கப்படுகின்றன.

மேற்கோள்கள்
-----------

* "Bangalore Astronomical Society".
* "Stars in Their Eyes". *Bangalore Mirror* (Bangalore). September 14, 2009. .
* "We lived at the right moment". *Deccan Herald* (Bangalore). 23 July 2009. .
* "Taking amateur astronomy a notch higher". *Deccan Herald* (Bangalore). May 16, 2012. .
* "City gears up for transit of Venus". *The Hindu* (Bangalore). June 5, 2012. .

புற இணைப்பு
-----------

* அதிகாரப்பூர்வ இணையதளம்
**சாணவளியுண்ணி** (*Methanotroph*) என்பது சாணவளி விரும்பிகளாகும். இவை சாணவளி உட்கொண்டு அனுவெறிகையில் மாற்றி தனக்கான உணவை உற்பத்திச் செய்யும் தனித்துவம் வாய்ந்த பாக்டீரியாக்களாகும். இவைகள் ஒத்தக்கரிமூலவுண்ணி என்னும் நுண்ணுயிரி வகைப்பாட்டிற்குள் அடங்கும். இவை அனுவெறிகையில் சாணவாயுவை உயிர்வளிப்படுத்தி எரிச்சாராயமாக மாற்றுகிறது. இதைச் சிதைக்க சாணவாயு ஒற்றை உயிர்வளியேற்றி (methane monooxygenase) என்னும் நொதியைப் பயன்படுத்துகிறது.

சாணவாயு என்பது உயிர்வளியற்றச் சுற்றுச்சூழலில் ஒரு நிலையான கரிம வளியாகும். இவை நுண்ணுயிரிகளால் சிதைக்கப் படுவதால் இவை தனிம சுழற்சியிலும் உணவு சுழற்சியிலும் இடம்பெறுகின்றன. இவ்வாறு அவை சிதைக்கப் படாமல் வானிற்குத் தப்பிச்செல்லும் போது அவை புவிவெப்ப மடையச் செய்கின்றன. இவ்வாறு பயன்படுத்தப்படாமல் தப்பிக்கும் சாணவாயு வானில் பல இன்னல்களை விளைவிக்கின்றன.

இவை இயற்கையில் சில தனிமச்சிதை பாக்டீரியாக்களுடன்]] (Chemolithotrophic) இணைந்து சாணவாயுவை சிதைத்து உண்வுச் சுழற்சியில் அடிப்படை உணவாக்கத்தில் துணைப் புரிகின்றன. இவைகள் பெரும்பாலும் கடற்பகுதிகளிலும் நன்னீர்களிலும், சில வெப்பநீரூற்றுகளிலும் காணப்படுகின்றன.

வரலாறு
------

இதைச் சிதைப்பதில் சாணவளியுண்ணிகள் பெரும் பங்காற்றுகின்றன. இவ்வாறு சாணவாயு சிதைக்கும் பாக்டீரியாவை முதன்முதலில் 1906ம் ஆண்டு வெளிக்கொணர்ந்தார். இவர் அண்டத்தில் சாண்வாயுவின் அளவைக் குறைக்க நுண்ணுயிரிகள் உதவுகின்றன என விளக்கினார். இவர் முதன்முதலில் அறியப்பட்டு, தனித்து வளர்க்கப்பட்டு இவராலயே பெயரிடப்பட்ட சாணிவளியுண்ணி பாசில்லசு மெத்தானிகசு. இவைகளில் உயிர்வளியின்றியமையா (aerobic) மற்றும் உயிர்வளிதுரந்த/உயிர்வளியற்ற (anaerobic) பாக்டீரியாக்கள் இடம்பெற்றுள்ளன. ஆனால் பெறிதும் அலசி ஆராயப்பட்டது உயிர்வளியின்றியமையா பாக்டீரியாக்களேயாகும்.

வகைப்பாடு
---------

சாணவாயு பயன்படுத்தும் பாக்டீரியாக்களை ஐந்து பேரினங்களாக வகுக்கின்றனர். இதில் பெரும்பங்காற்றியவர் விட்டன்பெர்ரி என்பவராவார். இவர் நூற்றுக்கும் மேற்பட்ட சாணவாயுண்ணிக்களை தனிமைப்படுத்தி வளர்த்து வகைப்பாட்டிற்கு பெறிதும் உதவியுள்ளார். இப்பேரினங்களை இருப்பிரிவுகளுக்குள் பகுக்கின்றனர். அவை வகை 1ல் *மெத்திலோமோனாசு* மற்றும் *மெத்திலோபாக்டர்* என்னும் பேரினமும், வகை 2ல் *மெத்திலோசிச்டிச்* மற்றும் *மெத்திலோசைனசு* மற்றும் இவையற்று வகை X என *மெத்திலோகாக்கசு*வை வகுக்கின்றனர்.

குறிப்புகள்
-----------

* இவை உயிரேற்றத்தில் பெரிதும் பயன்படுத்தப்படுகின்றன.
* இவை புவிவெப்ப மடைதலைத் தடுக்க பயன்படும் நட்சத்திரத் தகுதிக்கொண்ட் உயிராக ஆராயப்பட்டு வருகிறது.
* இவை சாணவாயுவை வளிமண்டலத்தில் குறைப்பதிலும் அவைகளைக் கட்டுப்படுத்துவதிலும் பெறிதும் துனை நிற்கின்றன.

காண்க
-----

* ஒத்தக்கரிமூலவுண்ணி
* சாணவளியாக்கி

மேற்கோள்
--------

* RS Hanson and TE Hanson. (1996). Methanotrophic bacteria. Microbiological Reviews. 60(2):439-471
**ஒசூர் பத்தலப்பள்ளி காய்கறி சந்தை** என்பது தமிழ்நாட்டின் கிருட்டிணகிரி மாவட்டம் ஒசூரின் பத்தளப்பள்ளி பகுதியில் அமைந்துள்ள ஒரு காய்கறி சந்தையாகும்.

வரலாறு
------

ஒசூர் நகரில் இராயக்கோட்டை சாலையில் உள்ள வாரச் சந்தை வளாகத்தில் ஒசூர் நகராட்சியால் கட்டப்பட்ட எம்.ஜி.ஆர். மார்கெட் என்ற பகுதியில் காய்கறி மொத்த விற்பனை சந்தை செயல்பட்டு வந்தது. இந்த மார்கெட்டில் வணிகர்கள் நகராட்சி கடைகளை வாடகைக்கு எடுத்து வணிகம் செய்துவந்தனர். இந்நிலையில் 2000களின் துவக்கத்தில் தங்களுக்கு சொந்தமற்ற நகராட்சி கடைகளில் வணிகம் செய்வதில் உள்ள நிச்சயமற்றத் தன்மையாலும், உள்ளூர் சுமைத் தூக்கும் தொழிலாளர்களின் முரட்டுத்தனத்தாலும் இந்த இடத்திலிருந்து வெளியேறி தங்களுக்கு சொந்தமாக கடைகளை உருவாக்கவேண்டுமென கூட்டாக முடிவெடுத்தனர். இதனையடுத்து ஒசூர் கிருட்டிணகிரி தேசிய நெடுஞ்சாலையில் பத்தலப்பள்ளி என்ற இடத்தில் இடம் வாங்கி 2005 இல் தங்களுக்கான காய்கறி சந்தையை சொந்தமாகக் கட்டிக்கொண்டு சந்தையை ஒட்டு மொத்தமாக இடம்மாற்றிக் கொண்டனர்.

வணிகம்
------

இந்த சந்தையில் 200க்கும் மேற்பட்ட மொத்த வணிகர்கள் காய்கறி வணிகத்தில் ஈடுபடுகின்றனர். இந்த சந்தைக்கு தேன்கனிக்கோட்டை, தளி, கர்நாடகத்தின் மாலூர், ஆனேக்கல் ஆகிய வட்டங்களில் இருந்து காய்கறிகள் விற்பனைக்கு கொண்டு வரப்படுகின்றன. இங்கு முட்டைக்கோசு, தக்காளி, பூக்கோசு, பீன்சு, பீட்ரூட், கேரட், வெள்ளரிக்காய், மிளகாய், வெங்காயம், உருளைக் கிழங்கு உட்பட பல்வேறு காய்கறிகள் மொத்த விற்பனை செய்யப்படுகின்றன. இங்கிருந்து தமிழகம் முழுவதும் மற்றும் கேரளத்திற்கும் காய்கறிகள் அனுப்பப் படுகின்றன.

மேற்கோள்கள்
-----------

1. ↑  ஜோதி ரவிக்குமார் (சனவரி 2017). "பண மதிப்பு நீக்கத்துக்குப் பின்னர் பத்தளப்பள்ளி சந்தையில் காய்கறி விற்பனை 70 சதவீதம் வீழ்ச்சி". *தி இந்து*. doi:4.
**சிக்கிம் தேசியக் கொடி** (The national **flag of Sikkim)**, பௌத்த கோர்லோ பிரார்த்தனை சக்கரத்தினை மையப் பகுதியில் கொண்டது.

பருந்துப் பார்வை
----------------

1967 ஆம் ஆண்டு வரை இருந்த, முந்தைய கொடியானது அதன் விளிம்புகளைச் சுற்றி சிக்கலான சித்திர அமைப்புகளையும், அஷ்டமங்களத்துடன் இருந்தது.

சிக்கலான இந்தக் கொடியை நகலெடுப்பதில் சிக்கல் இருந்ததால், 1967 ஆம் ஆண்டில் எளிமையான வடிவமைப்பு ஏற்றுக்கொள்ளப்பட்டது. அதன் விளிம்புகள் சிவப்பாக மாற்றப்பட்டது, அஷ்டமங்களங்கள் அகற்றப்பட்டன, மறு வடிவமைப்பில் சக்கரம் இடப்பட்டது.

இந்தியாவுடன் சிக்கிம் ராஜ்யம் இணைக்கப்பட்டு முடியாட்சி அகற்றப்பட்ட பிறகு, இந்தக் கொடி அதன் அதிகாரப்பூர்வ நிலையை இழந்தது.

வரலாற்று காலக் கொடிகள்
----------------------

* 1877 முதல் 1975 வரை மறுசீரமைக்கப்பட்ட சிக்கிமின் தேசியக் கொடி1877 முதல் 1975 வரை மறுசீரமைக்கப்பட்ட சிக்கிமின் தேசியக் கொடி
* 1877 முதல் 1914 வரை மற்றும் 1962 முதல் 1967 வரை மறுசீரமைக்கப்பட்ட சிக்கிம் கொடி1877 முதல் 1914 வரை மற்றும் 1962 முதல் 1967 வரை மறுசீரமைக்கப்பட்ட சிக்கிம் கொடி
* 1914 முதல் 1962 வரை மறுசீரமைக்கப்பட்ட சிக்கிமின் தேசியக் கொடி1914 முதல் 1962 வரை மறுசீரமைக்கப்பட்ட சிக்கிமின் தேசியக் கொடி

வெளி இணைப்புகள்
---------------

* வார்ப்புரு:FOTWFlags of the World
* Flag and seal of Sikkim at flaggenlexikon.de
ஓர்டோவிசியக் கால டிரைலோபைட், *திண்டிமீன் டிடிமோகிராப்டி* குறிப்பிட்ட எண்ணிக்கையிலான மார்பக கண்டங்களைக் கொண்டுள்ளன.
**உரோசாவின் விதி** (*Rosa's rule*) என்பது **பரிமாணத்தின் முற்போக்கின் போது மாறுபாடு குறைப்பு உரோசா** **விதி** என்றும் அழைக்கப்படுகிறது. இது உயிரியல் விதிகளுள் ஒன்றாகும். வகைபிரித்தல் குழுவின் மிகவும் பழமையான பிரதிநிதிகள் அல்லது கிளைகளில் உள்ள குணாதிசய மாறுபாட்டிலிருந்து மிகவும் மேம்பட்ட உறுப்பினர்களில் நிலையான தன்மை நிலைக்குச் செல்லும் போக்கை இது கவனிக்கிறது. உரோசாவின் விதிக்கு எடுத்துக்காட்டாக முதிர்வடைந்த (அல்லது *ஹோலாஸ்பிட்கள்*) கேம்ப்ரியக்கால டிரைலோபைட் சிற்றினங்களில் மார்பு கண்ட எண்ணிக்கையில் மாறுபாடு உள்ளது. ஓர்டோவிசியக் கால பேரினங்கள், குடும்பங்கள் மற்றும் துணைப்பிரிவுகளில் மார்பக கண்ட எண்ணிக்கை மாறாமல் உள்ளன. இவ்வாறு, பரிணாம வளர்ச்சியின் போது வகைப்பாட்டுக் குழுக்கள் தனி இனங்களிடையே கண்டங்களின் எண்ணிக்கை குறைவதைக் காணலாம். இந்த விதி இத்தாலியப் பழங்கால ஆராய்ச்சியாளர் டேனியல் உரோசாவின் பெயரால் அழைக்கப்படுகிறது.

மேற்கோள்கள்
-----------

1. ↑  Phylogenetic Systematics, by Willi Hennig (translated from German by D. Dwight Davis and Rainer Zangerl); originally published in German in 1966; published in 1979 by University of Illinois Press (via Google Books)
2. ↑  Hughes, Nigel C. (1994). "Ontogeny, Intraspecific Variation, and Systematics of the Late Cambrian Trilobite Dikelocephalus". *Smithsonian Contributions to Paleobiology* **79** (79): 89. doi:10.5479/si.00810266.79.1.. பார்த்த நாள்: 2014-03-07.
3. ↑  Life's Splendid Drama: Evolutionary Biology and the Reconstruction of Life's Ancestry, 1860-1940, by Peter J. Bowler; published 1995 by University of Chicago Press (via Google Books)
சாண்டா மரியா அசுண்டா
**சாண்டா மரியா அசுண்டா** *(Santa Maria Assunta)* என்பது ஓர் உரோமன் கத்தோலிக்க திருச்சபை பேராலயமாகும். வடமேற்கு இத்தாலியில் பியத்மாண்ட் மண்டலத்தின் நோவாரா மாகாணம் கேமேரி நகரில் இப்பேராலயம் அமைந்துள்ளது.

வரலாறு
------

1173 ஆம் ஆண்டிலிருந்து இத்தேவாலயம் சான் மைக்கேல் என்ற பெயரில் கேமேரியில் அறியப்பட்டு வந்துள்ளது. பின்னர் இது வெள்ளையர்களின் தேவாலயம் என அழைக்கப்பட்டது. கேமேரியிலிருந்த மற்றொரு தேவாலயமான சாண்டிசுமோ சேக்ரமெண்டோ தேவாலயம் இதை எதிர்த்தது. இவ்விரண்டு தேவாலயங்களுமே உடுக்கும் அங்கி நிறத்தால் மட்டுமே வேறுபடும் தீவிரமான கிறித்துவ சகோதரர்களின் அமைப்புகளாகும். தேவதூதர் புனித மைக்கேலின் தோழமை கூட்டுறவால் இத்தேவாலயம் அதிகாரப்பூர்வமாக 1565 ஆம் ஆண்டில் நிறுவப்பட்டது.

தேவாலய கட்டட முகப்பின் இரண்டு மாடிகளிலும் வெற்று உட்குழிவுகளுடன் கூடிய எட்டு செவ்வகத் தூண்கள் காணப்படுகின்றன. எளிமையான உட்புறத்தில் செவ்வகத்தூண்கள் பளிங்கு கற்களால் ஆக்கப்பட்டுள்ளன. பெரிய மர பலிபீடத்தில் புனித மைக்கேலின் ஓவியம் சித்தரிக்கப்பட்டுள்ளது. எதிர்முகப்பின் மேற்பகுதியில் கைப்பிடி வைக்கப்பட்ட சிறுதூண் வரிசை அமைக்கப்பட்டுள்ளது.

மேற்கோள்கள்
-----------

1. ↑  Comune of Cameri, Tourism Guide, entry on church.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**உரோம ரிசி ஞானம்** |

**உரோம ரிசி ஞானம்** என்னும் நூல் சித்தர் பாடல்கள் என்னும் தொகுப்பு நூலில் காணப்படும் ஒரு சிறு நூலாகும். இதில் 13 பாடல்கள் மட்டுமே உள்ளளன. இந்த முனிவர் உடம்பு முழுவதும் தலையில் இருப்பது போல் மயிர் உடையவராக விளங்கினார் போலும்.

பாடல் எடுத்துக்காட்டு
---------------------

1

மூலவட்டம் ஆன குரு பாதம் காப்பு 

முத்திக்கு வித்தான முதலே காப்பு
மேலவட்டம் ஆன பரப்பிரமம் காப்பு 

வேதாந்தம் கடந்து நின்ற மெய்யே காப்பு
காலவட்டம் தங்கி மதி அமுதப் பாலைக் 

கண்டுபசி ஆற்றி மனக்கவடு நீக்கி
ஞாலவட்டம் சித்தாடும் பெரியோர் பாதம் 

நம்பினதால் உரோமன் என்பேர் நாயன்றானே 
2

  

மூடாமல் சிறிது மனப்பாடம் பண்ணி 

முழுதும் அவன் வந்தது போல் பிரசங்கித்து
வீடேதிங்கு உடலேது யோகம் ஏது 

வீண் பேச்சாச் சொல்லி அல்லோ மாண்டு போனார்
காடேறி மலையேறி நதிகள் ஆடிக் 

காய்கிழங்கு சருகுதின்று காமத் தீயால்
சூடேறி மாண்டவர்கள் கோடா கோடி 

சொரூப முத்தி பெற்றவர்கள் சுருக்கம் ஆச்சே

மேற்கோள்
--------

1. ↑  சித்தர் பாடல்கள் பதிப்பாசிரியர் அரு.இராமநாதன் பிரேமா பிரசுரம், 23 ஆற்காடு ரோடு, சென்னை 24 வெளியீடு, இரண்டு பாகம், மொத்தம் 686 பக்கம், ஐந்தாம் பதிப்பு 1986 நூல் 18, உரோம ரிசி ஞானம், நூல் பக்கம் 305
2. ↑  பாடல் 1
3. ↑  பாடல் 11